钦定古今图书集成/明伦汇编/闺媛典/第127卷 > 雷烇妻魏玑
## 钦定古今图书集成/明伦汇编/闺媛典/第127卷 > 雷烇妻魏玑

按《建安县志》：“魏玑，雷烇妻。父栱尉兴化，烇与玑在侍。
元至正壬辰，罗天陵乱，栱奉檄守海口。烇挈玑侍继
母赵氏，假馆福州。烇亡，玑年二十有六。明年，栱亦没，
贫无以为殓，玑罄衣饰，易丧具，与姑赵躬诣海口，扶
榇还旧寓。念二柩不能俱归，乃白于姑，权窆烇柩于
福州，而以翁榇归葬建安。身冒乱离，备尝艰苦。及有”
明定鼎，始得宁居。夫殁时，子境未晬。服阕，赵谕他适，
不从，以死自誓。境子𬭼，孙仕旃，俱擢进士，为浙江佥
事。玑年五十有八终。